**Ministru kabineta rīkojuma projekta “Par nekustamā īpašuma Krišjāņa Valdemāra ielā 48, Rīgā, pārņemšanu valsts īpašumā un nodošanu Rīgas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 5.panta pirmā daļa, 42.panta pirmā un otrā daļa un 43.pants, likuma “Par pašvaldībām” 15.panta pirmās daļas 4.punkts.Ministru kabineta 2014.gada 23.jūlija rīkojums Nr.369 “Par valsts nekustamo īpašumu nodošanu Latvijas Universitātes īpašumā” (turpmāk – MK rīkojums Nr.369). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojuma Nr.369 2.11.apakšpunktu, nekustamais īpašums (nekustamā īpašuma kadastra Nr.0100 024 0265) Krišjāņa Valdemāra ielā 48, Rīgā (turpmāk – nekustamais īpašums), tika nodots bez atlīdzības Latvijas Universitātes īpašumā uz laiku, kamēr Latvijas Universitāte nodrošina MK rīkojuma Nr.369 2.punktā minēto uzdevumu īstenošanu.Nekustamais īpašums sastāv no zemes vienības 4079 m2 platībā (zemes vienības kadastra apzīmējums 0100 024 0265) un četrām būvēm – mācību korpusa (būves kadastra apzīmējums 0100 024 0265 001), šķūņa (būves kadastra apzīmējums 0100 024 0265 002), noliktavas (būves kadastra apzīmējums 0100 024 0265 003) un 1337 TR Transformatoru apakšstacijas (būves kadastra apzīmējums 0100 024 0265 004) un ir ierakstīts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000113675 uz Latvijas Universitātes vārda.Atbilstoši Akciju sabiedrības “Latvenergo” 2016.gada 11.maija vēstulē Nr.01VD00-11/1743 sniegtajai informācijai, būvē – 1337 TR Transformatoru apakšstacijā (būves kadastra apzīmējums 0100 024 0265 004) Krišjāņa Valdemāra ielā 48, Rīgā, atrodas Akciju sabiedrības “Latvenergo” meitas sabiedrībai Akciju sabiedrībai “Sadales tīkls” piederošas iekārtas TP-1337.Rīgas domes Īpašuma departaments 2016.gada 1.jūlija vēstulē Nr.DI-16-720-nd norāda, ka, pamatojoties uz Rīgas domes 2006.gada 7.februāra saistošo noteikumu Nr.38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi” 35.punktu, nav pieļaujama valsts aizsargājamo kultūras pieminekļu vēsturisko zemesgabalu, kā arī vēsturisko zemesgabalu pilsētbūvniecības pieminekļu teritorijās apvienošana un sadalīšana. Ievērojot to, ka zemes vienība (zemes vienības kadastra apzīmējums 0100 024 0265) Krišjāņa Valdemāra ielā 48, Rīgā, atrodas Rīgas vēsturiskajā centrā un tai ir saglabājušās tās vēsturiskās robežas, minētās zemes vienības sadalīšana atbilstoši spēkā esošajam tiesiskajam regulējumam nav īstenojama.Ir panākta vienošanās, ka nepieciešamības gadījumā pēc nekustamā īpašuma pārņemšanas Rīgas pilsētas pašvaldība ar Akciju sabiedrības “Latvenergo” meitas sabiedrību Akciju sabiedrību “Sadales tīkls” vienosies par būves – 1337 TR Transformatoru apakšstacijas (būves kadastra apzīmējums 0100 024 0265 004) Krišjāņa Valdemāra ielā 48, Rīgā, izmantošanu.Atbilstoši MK rīkojuma Nr.369 4.punktam un Publiskas personas mantas atsavināšanas likuma 42.panta pirmajai daļai, gadījumā ja nekustamais īpašums vairs netiek izmantots, lai nodrošinātu likumā “[Par Latvijas Universitātes Satversmi](http://likumi.lv/ta/id/46864-par-latvijas-universitates-satversmi)” minēto uzdevumu izpildi – iespēju iegūt akadēmisko un profesionālo augstāko izglītību, veikt fundamentālus un lietišķus pētījumus humanitārajās, dabas, tehniskajās un sociālajās zinātnēs, kā arī organizēt atbilstošu tālākizglītību un interešu izglītību – Latvijas Universitātei nekustamais īpašums bez atlīdzības jānodod valstij.Latvijas Universitātes Senāts 2015.gada 28.decembra sēdē (lēmums Nr.262) ir nolēmis nodot bez atlīdzības valstij nekustamo īpašumu. Pieņemot minēto lēmumu, Latvijas Universitātes Senāts ir ņēmis vērā Rīgas domes 2015.gada 15.decembra lēmumu Nr.3350 (protokols Nr.66, 51.§), kurā Rīgas dome lūdz nodot Rīgas pilsētas pašvaldības (turpmāk – pašvaldība) īpašumā bez atlīdzības nekustamo īpašumu, lai saskaņā ar likuma “Par pašvaldībām” 15.panta pirmās daļas 4.punktu to izmantotu pašvaldības funkcijas īstenošanai – gādātu par iedzīvotāju izglītību (nodrošinātu Rīgas Franču liceja darbību).Pašlaik pašvaldība Rīgas Franču liceja vajadzībām izmanto nekustamo īpašumu Mēness ielā 8, Rīgā, taču, ņemot vērā lielo skolēnu skaitu, telpas platības ziņā ir nepietiekamas izglītības iestādes darbības nodrošināšanai. Mācību korpuss Krišjāņa Valdemāra ielā 48, Rīgā, ir celts pagājušā gadsimta divdesmitajos gados par Francijas valdības līdzekļiem kā Franču licejs, Otrā pasaules kara laikā būves izmantošana Franču liceja vajadzībām tika pārtraukta un nav atjaunota. Pēc nekustamā īpašuma pārņemšanas tajā ir paredzēts nodrošināt mācību procesu 7.-12.klases skolēniem. Nekustamā īpašuma infrastruktūras pilnveidei, ergonomiskas mācību vides iekārtošanai un inovatīvu informācijas un komunikācijas tehnoloģiju risinājumu ieviešanai mācību procesā Rīgas Franču licejā tiks izmantots Eiropas Savienības finansējums.Nekustamā īpašuma kadastrālā vērtība, pamatojoties uz Nekustamā īpašuma valsts kadastra informācijas sistēmā pieejamajiem datiem, ir EUR 789 693. Pamatojoties uz sabiedrības ar ierobežotu atbildību “BIZNESA KONSULTANTU GRUPA” 2015.gada 30.septembra vērtējumu Nr.30/09-2015-1, nekustamā īpašuma tirgus vērtība ir noteikta EUR 2 165 000 apmērā.Par nekustamo īpašumu nav uzsākti tiesvedības procesi, lietu tiesības, kas apgrūtina nekustamo īpašumu, norādītas Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.100000113675 III daļas 1.iedaļā.Pamatojoties uz Latvijas Universitātes sniegto informāciju, nekustamā īpašuma sastāvā esošās telpas 27 m2 platībā ir iznomātas sabiedrībai ar ierobežotu atbildību “SAINS” komercdarbības nodrošināšanai; vieta 10 m2 platībā (uz jumta) ir iznomāta sabiedrībai ar ierobežotu atbildību “Tele2” telekomunikācijas aparatūras uzstādīšanai; bēniņu telpas daļa 10 m2 platībā ir iznomāta SIA “Latvijas Mobilais Telefons” mobilo telekomunikāciju bāzes stacijas vajadzībām, aparatūras uzstādīšanai, mobilo telekomunikāciju iekārtu darbības nodrošināšanai. Par nekustamo īpašumu noslēgtie nomas līgumi, pamatojoties uz Civillikuma 2168.panta otrajā daļā noteikto, tiks izbeigti līdz ar nekustamā īpašuma īpašuma tiesību maiņu.Izglītības un zinātnes ministrijas (turpmāk – ministrija) Nekustamā īpašuma un valsts mantas apsaimniekošanas komisijas 2016.gada 16.marta sēdē (protokols Nr.6, 5.punkts) tika pieņemts lēmums atbalstītnekustamā īpašuma pārņemšanu valsts īpašumā un nodošanu pašvaldības īpašumā bez atlīdzības (protokols pieejams ministrijas mājaslapā internetā – http://www.izm.gov.lv/images/nekustamie\_ipasumi/0561\_001.pdf).Pamatojoties uz Valsts sekretāru sanāksmes 2011.gada 16.jūnija protokollēmuma (protokols Nr.24, 45.§) “Informatīvais ziņojums “Par turpmāko praksi Ministru kabineta rīkojumu noformēšanā, ja tiesiskais regulējums tajā apvieno atšķirīga rakstura pēc būtības nodalāmas darbības”” 3.2.apakšpunktu, vienā Ministru kabineta rīkojumā būtu jāiekļauj tiesību normas, kuras vieno kopīgs regulēšanas priekšmets vai mērķis, tiesību aktā ietvertajām tiesību normām jābūt savstarpēji loģiski saistītām un jāveido pabeigts regulējums, Ministru kabineta rīkojuma nosaukumam precīzi jāatspoguļo attiecīgā tiesību akta saturs.Saskaņā ar Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 12.punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai tās iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Ņemot vērā iepriekš minēto, Ministru kabineta rīkojuma projekts “Par nekustamā īpašuma Krišjāņa Valdemāra ielā 48, Rīgā, pārņemšanu valsts īpašumā un nodošanu Rīgas pilsētas pašvaldības īpašumā”(turpmāk – rīkojuma projekts) paredz pārņemt bez atlīdzības valsts īpašumā un nodot ministrijas valdījumā nekustamo īpašumu, jo Latvijas Universitāte to vairs neizmanto MK rīkojuma Nr.369 2.punktā noteikto funkciju īstenošanai, un atļaut ministrijai nodot to bez atlīdzības pašvaldības īpašumā, lai saskaņā ar likuma “Par pašvaldībām” 15.panta pirmās daļas 4.punktu to izmantotu pašvaldības funkcijas īstenošanai – gādātu par iedzīvotāju izglītību (nodrošinātu Rīgas Franču liceja darbību). Gadījumā, ja iestājas rīkojuma projekta 4.punktā minētais nosacījums, pašvaldībai ir pienākums nekustamo īpašumu bez atlīdzības nodot valsts īpašumā.Likuma “Par pašvaldībām” 5.pants nosaka, ka pašvaldības savas kompetences un likuma “Par pašvaldībām” ietvaros darbojas patstāvīgi un pašvaldību darbību likuma “Par pašvaldībām” ietvaros pārrauga Vides aizsardzības un reģionālās attīstības ministrija. Pamatojoties uz likuma “Par pašvaldībām” 7.pantu, 15.pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos. Likuma “Par pašvaldībām” 15.pantā paredzēto autonomo funkciju izpildi organizē un par to atbild pašvaldības. Atbilstoši likumam “Par pašvaldībām” par to, kādā veidā pašvaldība organizē pašvaldības autonomo funkciju izpildi, ir atbildīga pašvaldība.Veicot nekustamā īpašuma īpašuma tiesību maiņu zemesgrāmatā no Latvijas Universitātes uz Latvijas valsti ministrijas personā, vienlaicīgi tiks dzēsts Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.100000113675 II daļas 2.iedaļas ieraksts Nr.1.1.Veicot nekustamā īpašuma īpašuma tiesību maiņu zemesgrāmatā no Latvijas valsts ministrijas personā uz pašvaldību, vienlaicīgi tiks izdarīta atzīme, ka īpašuma tiesības pašvaldībai nostiprinātas uz laiku, kamēr pašvaldība nodrošina rīkojuma projekta 3.punktā minētās funkcijas īstenošanu un atzīme par aizliegumu atsavināt nekustamo īpašumu un apgrūtināt to ar hipotēku. Minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.Pamatojoties uz Nekustamā īpašuma valsts kadastra informācijas sistēmā pieejamajiem datiem, uz valsts nekustamā īpašuma sastāvā esošās zemes vienības atrodas būve ar kadastra apzīmējumu 0100 024 0265 005, kas neietilpst nekustamā īpašumā sastāvā un atbilstoši Rīgas pilsētas būvvaldes 2016.gada 29.februāra izziņai Nr.BV-16-1089-iz dabā neeksistē. Ministrija ar 2016.gada 3.aprīļa vēstuli Nr.01-46e/1255 ir lūgusi Valsts zemes dienestu, pamatojoties uz Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 150.1.apakšpunktu, aktualizēt Nekustamā īpašuma valsts kadastra informācijas sistēmas datus un dzēst ierakstu par dabā neesošu būvi ar kadastra apzīmējumu 0100 024 0265 005 (līdz nekustamā īpašuma pārņemšanai valsts īpašumā minētais ieraksts tiks dzēsts).Vienlaikus ministrijas norāda, ka Rīgas dome 2015.gada 15.decembrī ir pieņēmusi lēmumu Nr.3351 (protokols Nr.66, 52.§), ar kuru pašvaldība ir nolēmusi nodot Latvijas Universitātes īpašumā bez atlīdzības nekustamo īpašumu (nekustamā īpašuma kadastra Nr.0100 057 0024) – zemes vienību 37 143 m2 platībā (zemes vienības kadastra apzīmējums 0100 057 0024) – Hermaņa ielā 19, Rīgā (pamatojoties uz sabiedrības ar ierobežotu atbildību “BIZNESA KONSULTANTU GRUPA” 2015.gada 28.septembra vērtējumu Nr.28/09-2015-1, tirgus vērtība ir noteikta EUR 1 142 000 apmērā), un nekustamo īpašumu (nekustamā īpašuma kadastra Nr.0100 054 0039) – zemes vienību 25 592 m2 platībā (zemes vienības kadastra apzīmējums 0100 054 0039) – Vienības gatvē 7, Rīgā (pamatojoties uz sabiedrības ar ierobežotu atbildību “BIZNESA KONSULTANTU GRUPA” 2015.gada 4.septembra vērtējumu Nr.04/09-2015-1, tirgus vērtība ir noteikta EUR 998 000 apmērā). |
| 3. | Projekta izstrādē iesaistītās institūcijas | Ministrija, Latvijas Universitāte, pašvaldība. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (euro) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministrijai un pašvaldībai radīsies izdevumi, kas saistīti ar īpašuma tiesību uz nekustamo īpašumu pārreģistrēšanu zemesgrāmatā attiecīgi uz ministrijas un pašvaldības vārda. Minētos izdevumus gan ministrija, gan pašvaldība segs to apstiprināto budžetu ietvaros. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Latvijas Universitāte, pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Rīkojuma projekts attiecas uz publiskās pārvaldes politiku.Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas II, IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

22.07.2016 8:36

1849

M.Adamane

67047756, Madara.Adamane@izm.gov.lv